1 sentyabrdan nimalar o‘zgaradi?

O‘zbekiston Adliya vazirligi matbuot xizmati 1 sentyabrdan kuchga kiradigan qonunchilikdagi o‘zgarishlar ro‘yxatini taqdim etdi. Quyida ularni to‘liqligicha e’tiboringizga havola etamiz.
Pensiyalar, bolalikdan nogironligi bo‘lgan shaxslarga, zarur ish stajiga ega bo‘lmagan keksa yoshdagi va mehnatga layoqatsiz fuqarolarga beriladigan nafaqalar miqdori 10 foizga oshiriladi va quyidagicha belgilanadi:
2. Xorazm viloyati va Toshkent shahri o‘rtasidagi eksport qatnovlarda eksport qiluvchilarga temir yo‘l yuk qatnovi tariflariga 50 foiz chegirma joriy etiladi.

3. Xorijga olib chiqib ketish mumkin bo‘lgan naqd valyuta miqdori oshadi
Shuningdek, 100 mln so‘mga teng yoki undan oshmaydigan naqd valyuta O‘zbekistondan tashqariga bojxona nazorati qoidalariga amal qilgan holda cheklovlarsiz olib chiqiladi(amalda 5 ming AQSH dollari). 
4. Davlat boshqaruvi organlari, ularning hududiy bo‘linmalari, shuningdek Qoraqalpog‘iston Respublikasi Vazirlar Kengashi, hokimliklar tomonidan o‘z faoliyati bo‘yicha jamoatchilik oldida elektron hisobot berish tartibi joriy etiladi.
5. Barcha auksion savdolari natijalari QR-kodni qo‘llash orqali rasmiylashtiriladi.
6. Chegara bojxona postlarida «Yagona darcha» bojxona axborot tizimi joriy etiladi va buning natijasida bojxona rasmiylashtiruvi uchun sarflanadigan vaqtni eksportda 5 barobarga va importda 2 barobarga qisqartirishga erishiladi.
7. Ro‘yxatdan o‘tmasdan istiqomat qilish muddati 15 kun bo‘ladi
Shuningdek, O‘zbekiston fuqarolarini Toshkent shahri va Toshkent viloyatida doimiy yashash va vaqtincha turgan joyi bo‘yicha ro‘yxatga olish tartibi to‘g‘risidagi nizom kuchga kiradi.
8. Toshkent shahri va Toshkent viloyatida fuqarolarni doimiy yashash va vaqtincha turgan joyi bo‘yicha ro‘yxatga olish bilan bog‘liq ishlar idoralararo elektron hamkorlik orqali «yagona darcha» tamoyili asosida Ichki ishlar vazirligining «Manzil» avtomatlashtirilgan axborot tizimi vositasida amalga oshiriladi.
9. Nukus, Andijon, Buxoro, Samarqand, Urganch va Farg‘ona shaharlarida joylashgan tibbiyot OTMlarida belgilangan tartibda falsafa doktori (PhD) va fan doktori (DSc) ilmiy darajalarini beruvchi ilmiy kengashlar tashkil etiladi.
10. Davlat buyurtmasi asosida bosma mahsulotlar, shu jumladan, darsliklar va o‘quv-metodik majmualarni nashrga tayyorlash va chop etish, O‘zbekiston norezidentlari ham qatnashishi mumkin bo‘lgan, davlat xaridlari to‘g‘risidagi qonun hujjatlarida belgilangan tartibda amalga oshiriladi.
11. Soliq va statistika hisobotlari ma’lumotlari hamda Qurilish sohasida nazorat inspeksiyasi ma’lumotlari asosida qurilish-pudrat tashkilotlarining elektron reytingi joriy etiladi.
12. Undirilishi umidsiz deb e’tirof etilgan soliq qarzini hisobdan chiqarish tartibi to‘g‘risidagi nizom kuchga kiradi.
13. Sanitariya-epidemiologiya va jamoat salomatligi sohasida bakalavriat va magistratura mutaxassisliklari bo‘yicha yuqori malakali kadrlar tayyorlash maqsadida tibbiyot oliy ta’lim muassasalarida «Tibbiy-profilaktika va jamoat salomatligi» fakulteti tashkil etiladi.
14. Davlat organlari va tashkilotlari tizimidagi konsert, madaniyat saroylari va boshqa muassasalarda to‘liq jonli ijro asosida o‘tkazilgan konsert dasturlari uchun ijara to‘lovidan 50 foiz chegirma berish tartibi joriy etiladi.
Shuningdek, Madaniyat vazirligi tomonidan xarid qilingan, ommaviy ijroga mo‘ljallangan dramatik, musiqali va musiqali-dramatik asarlarni xususiy teatrlarda ham sahnalashtirish va ijro etishga ruxsat beriladi.
Quyidagi tartib joriy etiladi: